cyanic-selkie/wikianc huggingface dataset:
ফাস্ট অ্যান্ড ফিউরিয়াস ৮
সিক্যুয়েল
ফাস্ট অ্যান্ড ফিউরিয়াস ৮ এর সিক্যুয়েল এফ ৯ শিরোনামে নির্মিত হবে এবং এটি পরিচালনা করবেন জাস্টিন লিন। চলচ্চিত্রটি লিখেছেন ড্যানিয়েল কেসি, এটি ২২ শে মে, ২০২১ সালে মুক্তি পাবে।
নবদ্বীপ
নবদ্বীপ ধাম ভারতের পশ্চিমবঙ্গ রাজ্যের নদিয়া জনপদের একটি সুপ্রাচীন ঐতিহ্যবাহী শহর ও পৌরসভা এলাকা। নবদ্বীপ চৈতন্য মহাপ্রভুর জন্মস্থান ও সন্ন্যাসপূর্ব লীলাক্ষেত্রের জন্য বিখ্যাত। নবদ্বীপ পৌরসভা ১৮৬৯ সালে স্থাপিত। বাংলায় সেন রাজাদের আমলে (১১৫৯ - ১২০৬) নবদ্বীপ ছিল রাজধানী। ১২০২ সালে রাজা লক্ষ্মণসেনের সময় বখতিয়ার খলজি নবদ্বীপ জয় করেন, যা বাংলায় মুসলিম সাম্রাজ্যের সূচনা করে। মহাপ্রভু চৈতন্যদেবের সময়ে বাসুদেব সার্বভৌম, রঘুনাথ শিরোমণি, স্মার্ত রঘুনন্দন প্রমুখ এবং পরবর্তীতে কৃষ্ণানন্দ আগমবাগীশ, বুনো রামনাথ প্রমুখের পাণ্ডিত্যে তৎকালীন সময় থেকে নবদ্বীপ সংস্কৃতচর্চা ও বিদ্যালাভের পীঠস্থান হয়ে ওঠে। নবদ্বীপ ছিল সেই সময়ে বিদ্যালাভের পীঠস্থান ও একে বলা হত বাংলার অক্সফোর্ড। পশ্চিমবঙ্গ হেরিটেজ কমিশন ২০১৯ খ্রিস্টাব্দে নবদ্বীপকে ঐতিহ্যবাহী বা হেরিটেজ শহর হিসেবে ঘোষণা করে।
নামকরণ
নবদ্বীপ নামের উৎস সম্বন্ধে নানা ধারণা প্রচলিত আছে। নবদ্বীপ ও নদিয়া এই দুটি নামই এই জনপদে প্রচলিত ছিল। এই শহর বহুবার বৈদেশিক আক্রমণের শিকার হওয়ায় উচ্চারণের বিকৃতির মাধ্যমে নদিয়া ও নবদ্বীপ দুটি পৃথক নামের সৃষ্টি হয়। নবদ্বীপ ভাষান্তরের কারণে বিভিন্ন বিদেশী লেখকের লেখনীতে 'নূদীয়া' 'নওদিয়া' বা 'নদীয়াহ' নামে প্রকাশ পেয়েছে। রজনীকান্ত চক্রবর্তী স্পষ্ট জানিয়েছেন, "মিনহাজউদ্দিন সিরাজির গ্রন্থে নবদ্বীপকে 'নওদিয়ার' বলা হইয়াছে। নওদিয়ার শব্দে নূতন দেশ।" নূতন দেশ বলতে এখানে গঙ্গাবিধৌত পলিসঞ্জাত নতুন দ্বীপকেই বোঝান হয়েছে।
নবদ্বীপ নামটির প্রথম উল্লেখ পাওয়া যায় কৃত্তিবাস ওঝার রামায়াণে। তিনি অবশ্য নদিয়া এবং নবদ্বীপ দুটি নামই উল্লেখ করেছেন- গঙ্গারে লইয়া জান আনন্দিত হইয়া আসিয়া মিলিল গঙ্গা তীর্থ যে নদীয়া। সপ্তদ্বীপ মধ্যে সার নবদ্বীপ গ্রাম। একঅরাত্রি গঙ্গা তথা করিল বিশ্রাম।।
মৃত্যুঞ্জয় মণ্ডলের মতে, গঙ্গা গর্ভোত্থিত নতুন দ্বীপটি সংস্কৃতজ্ঞ পণ্ডিতদের সুসংবদ্ধ উচ্চারণে হয়েছিল ‘নবদ্বীপ’। পরে ত্রয়োদশ শতাব্দীর প্রারম্ভে বখতিয়ার খলজি নবদ্বীপ জয় করার পর ফার্সি-ভাষায় নবদ্বীপ অর্থে নতুন দ্বীপ কথাটির ভাষান্তর ঘটিয়ে ‘নদিয়া’ করেছেন মাত্র। অধ্যাপক ড. ক্ষুদিরাম দাস ভাষা বিবর্তনের কথা উল্লেখ করে বলেছেন, " 'নদীয়া' নবদ্বীপ শব্দের প্রাকৃত তদ্ভব রূপ। নবদ্বীপ-ণঅদ্দীপ-নদীঅ-নদীয়া" এবং ড. সুকুমার সেন  নবদ্বীপ>নদীয়া>ন'দে  -র উল্লেখ করেছেন। ১২৫৫ খ্রিস্টাব্দে নদীয়া বিজয়ের স্মারক হিসেবে মুগীসউদ্দিন য়ুজবকের স্মারক রৌপ্য-মুদ্রায় 'নূদয়া' শব্দের প্রথম উল্লেখ পাওয়া যায়। মিনহাজউদ্দিন সিরাজ ১২৬০ খ্রিস্টাব্দে ত্ববাকত-ই-নাসিরী গ্রন্থে  'নূদিয়াহ' নামটি প্রথম ব্যবহার করেন।
অষ্টাদশ শতাব্দীর মাঝামাঝি সময়ে নরহরি চক্রবর্তী (ঘনশ্যাম দাস) নবদ্বীপকে প্রথম নয়টি দ্বীপের সমষ্টিরূপে প্রচার করেন। নরহরি চক্রবর্তীর পূর্বে রচিত বিশাল বৈষ্ণব-সাহিত্যের কোথাও নবদ্বীপকে নয়টি দ্বীপের সমষ্টি বলা হয়নি। তিনিই প্রথম নয়টি স্থানকে দ্বীপ হিসাবে চিহ্নিত করে প্রচার করেন।
নদিয়ার নামকরণ প্রসঙ্গে কান্তিচন্দ্র রাঢ়ী একটি কিংবদন্তির উল্লেখ করে লেখেন, ভাগীরথী তীরস্থ নবসৃষ্ট চরভূমিতে এক তান্ত্রিক ন’টি দিয়া বা প্রদীপ জ্বালিয়ে তন্ত্র-সাধানা করতেন। দূর থেকে দেখে লোকে এই দ্বীপটিকে ন’দিয়ার চর বলত। আর সেই থেকেই নাকি লোকমুখে ‘নদিয়া’ নামের প্রচলন হয়।
ইতিহাস
নবদ্বীপের ইতিহাসের উল্লেখযোগ্য দৃষ্টান্ত সেন যুগ থেকে পাওয়া গেলেও বিভিন্ন ঐতিহাসিক পাল যুগে এবং শূরবংশে নবদ্বীপের উল্লেখ করছেন। সমসাময়িক লেখমালা ও পুঁথিপত্রে আদিশূরের উল্লেখ পাওয়া না যাওয়ায় অনেক ইতিহাসবিদ আদিশূরকে ঐতিহাসিক চরিত্র হিসেবে না মানলেও ঐতিহাসিক ভিনসেন্ট আদিশূরের অস্তিত্ব স্বীকার করেছেন। ইংরেজ ঐতিহাসিক নবদ্বীপকে আদিশূরের রাজধানী বলে উল্লেখ করেছেন।
সেন যুগ
সেন রাজারা নবদ্বীপকে ধর্মীয় রাজধানীতে রূপ দিয়েছিলেন। রাজশাহী জেলার দেওপাড়া প্রস্তর ফলক থেকে জানা যায়, কর্ণাটক নিবাসী রাজা সামন্ত সেন তার প্রজা ও জমিদারদের দ্বারা পরাভূত হলে শেষ বয়সে গঙ্গা-পুলিনে বাস করেন। বিশিষ্ট ইতিহাসবিদ হরপ্রসাদ শাস্ত্রীর মতে, সামন্ত সেন শেষ বয়সে ভাগীরথী তীরবর্তী নবদ্বীপে বাস করেন। গৌড়ের পূর্বে, লক্ষ্মণসেন ও বল্লালসেনের সময়ে নবদ্বীপ সেন রাজাদের রাজধানী ছিল। ১১৫৯ থেকে ১২০৬ খ্রিস্টাব্দ পর্যন্ত তারা বাংলায় রাজত্ব করেন। নবদ্বীপ সংলগ্ন বামনপুকুর অঞ্চলে সেন-স্মৃতি বিজড়িত বল্লাল ঢিপি ভারতীয় পুরাতত্ত্ব সর্বেক্ষণ দ্বারা সংরক্ষিত করা হয়েছে। লক্ষ্মণসেনের রাজত্বকালে ১২০২ খ্রিস্টাব্দে বখতিয়ার খলজি নবদ্বীপ আক্রমণ ও লুটপাট করেন এবং লক্ষ্মণসেনকে পরাজিত করে বাংলায় মুসলিম শাসনের সূচনা করে। সেইসময় নবদ্বীপের সমৃদ্ধি বিশেষভাবে ক্ষতিগ্রস্ত হয়। মুসলিম শাসনকালে বাংলা তথা নবদ্বীপের বিভিন্ন মন্দির-সুবর্ণবিহার ও প্রতিমা ধংস করা হয়।
চৈতন্য যুগ
চৈতন্য মহাপ্রভুর জন্ম পঞ্চদশ শতাব্দীর একটি গুরুত্বপূর্ণ অধ্যায়। চৈতন্য মহাপ্রভুর আবির্ভাবে নবদ্বীপে বৈষ্ণব সংস্কৃতি সুপ্রতিষ্ঠিত হয়। ঐতিহাসিক যজ্ঞেশ্বর চৌধুরীর মতে, ১৭৭৭ থেকে ১৭৮২ সালের মধ্যে ভাগীরথী নদীর গতি বদলানোর জন্য চৈতন্যের জন্মস্থান জলের অতলে তলিয়ে গেছে। মহাপ্রভুর জন্মের পূর্ব থেকেই জালালুদ্দীন ফতেহ্ শাহের (১৪৮১-৮৭) রাজত্বকালে নবদ্বীপে রাজভয় উপস্থিত হয়েছিল। শাসক সমাজ ও ব্রাহ্মণ সমাজ নবদ্বীপে বৈষ্ণব সংস্কৃতির প্রসারে বাধা সৃষ্টি করে। রাজ-অত্যাচারের কারণে তৎকালীন সময়ে বহু ব্রাহ্মণ-পণ্ডিত ও সাধারণ মানুষকে নবদ্বীপ ত্যাগ করতে হয়। তবে তৎকালীন নবদ্বীপের শাসক চাঁদ কাজী বৈষ্ণব সমাজকে নাম-সংকীর্তন বন্ধের আদেশ জারি করলে মহাপ্রভু তাঁর পার্ষদদের সঙ্গে কাজী বাড়ি গিয়ে কাজী দলন বা উদ্ধার করেন, যা ভারতের ইতিহাসে সত্যের প্রতিষ্ঠায় প্রথম আইন অমান্য আন্দোলনের দৃষ্টান্ত। চৈতন্য ও তৎপরবর্তী সময়ে নবদ্বীপে বিভিন্ন পণ্ডিত-সাধক-বিদ্যালঙ্কার এবং সংস্কৃত পণ্ডিতেরা জন্মগ্রহণ করেন। চৈতন্যের সময়ে বাসুদেব সার্বভৌম, রঘুনাথ শিরোমণি, স্মার্ত রঘুনন্দন প্রমুখ এবং পরবর্তীতে কৃষ্ণানন্দ আগমবাগীশ, বুনো রামনাথ প্রমুখের পাণ্ডিত্যে তৎকালীন সময় থেকে নবদ্বীপ সংস্কৃতচর্চা ও বিদ্যালাভের পীঠস্থান হয়ে ওঠে। নদিয়ারাজ রুদ্র রায়ের সময় নবদ্বীপে চার হাজার ছাত্র এবং ছয়শো অধ্যাপক অধ্যাপনা করতেন।
পরবর্তী শতক
বুনো রামনাথ, শঙ্কর তর্কবাগীশ প্রমুখ নৈয়ায়িক অষ্টাদশ শতকে ন্যায়চর্চায় নবদ্বীপের নাম উজ্জ্বল করেছিলেন। নদিয়া রাজপরিবারের মহারাজ রাজা কৃষ্ণচন্দ্রের সময়ে নবদ্বীপে শক্তি পূজার প্রসার ঘটে। রাজা কৃষ্ণচন্দ্র রায় এবং পরবর্তীতে রাজা গিরীশচন্দ্রের সময়ে নবদ্বীপে শাক্তরাস যাত্রার জনপ্রিয়তা ও জৌলুস বৃদ্ধি পায়। এই সময়ে নবদ্বীপে বিভিন্ন মন্দির-প্রতিমা প্রতিষ্ঠিত হয়।
নদ-নদী
নবদ্বীপ ও তৎসংলগ্ন গাঙ্গেয় তীরবর্তী অঞ্চল নদীর প্রবাহ পরিবর্তনের সঙ্গে তাল মিলিয়ে ভূপ্রাকৃতিক ভারসাম্য বজায় রেখেছে। সুপ্রাচীনকালে ভাগীরথী মুর্শিদাবাদ প্রদেশ বা নবদ্বীপ পর্যন্ত প্রবাহিত হয়ে সমুদ্রে মিলিত হয়েছিল বলে অনেক ইতিহাসবিদ মনে করেন। নবদ্বীপের প্রধান নদী ভাগীরথীর সঙ্গে জলঙ্গী নদী মহেশগঞ্জ-গাদিগাছার উত্তর সীমায় মিলিত হয়েছে। সেন আমলে ভাগীরথী নবদ্বীপের পশ্চিমে প্রবাহিত ছিল। পরবর্তীকালে কাটোয়া থেকে কালনা পর্যন্ত ভাগীরথীর আঁকাবাঁকা ধারা বারংবার গতি পরিবর্তন করে। ১৬৬৬ খ্রিস্টাব্দের তাভার্ণিয়ের ভ্রমণ বৃত্তান্ত অনুসারে তৎসময়ে জোয়ারের জল নবদ্বীপ পর্যন্ত আসতো। ১৬৬০ খ্রিস্টাব্দে প্রকাশিত ভেন-ড্রেন-ব্রুকের মানচিত্রে নবদ্বীপের পশ্চিমবাহিনী ভাগীরথীর আদি খাল চিহ্নিত আছে। ভাগীরথীর পূর্বে অবস্থিত বিস্তীর্ণ এই অঞ্চলের উত্তর-পশ্চিম ও দক্ষিণ সীমা বরাবর অলকানন্দার একটি ধারা প্রবাহিত ছিল, যা ১৬৬০-৭৯ খ্রিস্টাব্দের মধ্যে বিলুপ্ত হয়। ১৭৬২ খ্রিস্টাব্দ থেকে ভাগীরথীর ধারাটি পূর্ববাহিনী হয়ে প্রবাহিত হতে শুরু করে এবং জলঙ্গীর ধারাটি স্বরূপগঞ্জের কাছে ভাগীরথীর সঙ্গে মিলিত হয়। নবদ্বীপের পশ্চিমের পরিত্যক্ত খাতটি বর্তমানে মরিগঙ্গা বা পোলতার খাল নামে পরিচিত। এই খাতটি নবদ্বীপ তথা নদিয়া জেলার পশ্চিম সীমা নির্ধারণ করে। ১৮৫৩-৬০ খ্রিস্টাব্দের নবদ্বীপ, শান্তিপুর ও কৃষ্ণনগর অঞ্চলের দারোগা গিরিশচন্দ্র বসু বলেছেন - বর্তমান নবদ্বীপের উত্তর ও পূর্বদিকে ভাগীরথী, পশ্চিমে পোলতার বিল, উহা পূর্বে নিশ্চয়ই ভাগীরথী ছিল, এই বিল পশ্চিম হইতে দক্ষিণ দিক দিয়া পুনরায় ভাগীরথীর সঙ্গে মিলিত হয়। ভাগীরথীর গতি পরিবর্তনে নবদ্বীপে অনেক পুকুর, বিল, খাত দেখতে পাওয়া যায় বলে নবদ্বীপকে বলা হয়-বাঁশ বাসক ডোবা, তিন নদের শোভা।।
জলবায়ু
নবদ্বীপের জলবায়ু "ক্রান্তীয় সাভানা" প্রকৃতির ("কোপেন জলবায়ু শ্রেণিবিভাগ" অনুসারে Aw) হয়। গ্রীষ্মকাল, অর্থাৎ এপ্রিল থেকে জুন পর্যন্ত আবহাওয়া উষ্ম থাকে এবং তাপমাত্রা সর্বোচ্চ ৩৫ ডিগ্রি সেলসিয়াস থেকে সর্বনিম্ন ২৬ ডিগ্রি সেন্টিগ্রেড হয়। গ্রীষ্মকালে আর্দ্রতার স্তর বৃদ্ধি পায়। জুন থেকে শুরু করে সেপ্টেম্বরের মাঝামাঝি সময়ে বর্ষাকাল বিরাজ করে। নবদ্বীপে প্রতিবছর গড়ে ১২৫ দিন বৃষ্টিপাত হয় এবং বার্ষিক ১,৪৬৯ মিমি (৫৭.৮ ইঞ্চি) বৃষ্টিপাত হয়ে থাকে। শীতকালে তাপমাত্রা গড়ে সর্বোচ্চ ২৬° থেকে সর্বনিম্ন ১২° হয়ে থাকে। গড় আপেক্ষিক আর্দ্রতা ৫২%, যার মধ্যে মার্চ মাসে সর্বনিম্ন আদ্রতা থাকে। আবহাওয়া মনোরম প্রকৃতির হলেও, গ্রীষ্ম এবং শীতকালে জলবায়ুর তীব্রতা ঘটে। গ্রীষ্মের শুরুতে প্রায়শই ঝড় ও বজ্রবিদ্যুৎ সহ বৃষ্টিপাত হয়ে থাকে। এই ধরনের ঝড়বৃষ্টি প্রকৃতিগতভাবে ঘটে, যার স্থানীয় নাম কালবৈশাখী। অত্যধিক বৃষ্টির প্রভাবে এবং ভাগীরথী নদীর জলস্তর বৃদ্ধির কারণে এখানে প্রায়শই বন্যা পরিস্থিতি সৃষ্টি হয়।
অর্থনীতি
নবদ্বীপের অর্থনৈতিক ভিত্তি হিসেবে কাঁসা-পিতল, তাঁতশিল্প, শাঁখারী শিল্প, মৃৎশিল্প, মিষ্টান্ন শিল্প, স্বর্ণশিল্প, ঘড়ি শিল্প ইত্যাদি গুরুত্বপূর্ণ ভূমিকা অর্জন করেছে। চৈতন্যদেবের সময়কাল থেকেই নবদ্বীপে তন্তুবায়, মিষ্টান্ন শিল্পী, কাংসব্যবসায়ী সম্প্রদায়ের অবস্থান লক্ষ্য করা যায়। বৃন্দাবন দাস লিখেছেন: তাঁত শিল্পের পাশাপাশি শঙ্খশিল্পের প্রচলনেরও উল্লেখ পাওয়া যায়। নবদ্বীপ-সহ কাটোয়া ও বিষ্ণুপুরেও শাঁখা তৈরি হয়। বর্তমানে নবদ্বীপের শ্রীবাসঅঙ্গন ও ওলাদেবীতলার শিল্পীরা এই শিল্পের সঙ্গে যুক্ত আছেন। বৈষ্ণব ধর্মকেন্দ্রিক তুলসীর মালা, নামাবলী ও মৃদঙ্গশিল্প নবদ্বীপে খ্যাতি অর্জন করেছে। চৈতন্যদেবের সময়কাল থেকেই নবদ্বীপ সুতির কাপড়ের উপর হরে কৃষ্ণ বলি, কোশাকুশি, রাধাকৃষ্ণ ইত্যাদি অঙ্কিত নামাবলী উৎপাদনের মূল কেন্দ্রে পরিণত হয়। স্বর্ণশিল্পী শচীনন্দন গোস্বামী নবদ্বীপ প্যাক কো-অপারেটিভ ইন্ডাস্ট্রিয়াল মাল্টিপারপাস সোসাইটি গঠন করেন, যা কৃত্রিম অলঙ্কার প্রস্তুতকরণে অগ্রগণ্য ছিল। এছাড়াও বিড়ি শিল্প, ইট শিল্প, মুদ্রণ শিল্প, পোড়ামাটির কাজ ইত্যাদি নবদ্বীপের গোষ্ঠী ভিত্তিক শিল্প হিসেবে অর্থনৈতিক ভারসাম্য বজায় রেখে চলেছে। এখামে শিল্পভিত্তিক শাঁখারী পাড়া, কাঁসারি পাড়া, বেনে পাড়া ইত্যাদি পাড়া গড়ে উঠেছে।
কাঁসা-পিতল শিল্প
নদিয়া জেলার নবদ্বীপ সুদূর অতীতকাল থেকেই কাঁসা পিতল শিল্পের ঐতিহ্যের জন্য বিখ্যাত। ১৭৭০ খ্রিস্টাব্দে বিজয় রাম বিশারদের রচিত তীর্থমঙ্গল কাব্যে নবদ্বীপের স্বর্ণশিল্প, শঙ্খশিল্পের সঙ্গে কাঁসা-পিতল শিল্পের সুস্পষ্ট উল্লেখ পাওয়া যায়-সুবর্ণ-বণিক কত শাঁখারি কাঁসারি। বাজার শড়কে কতো মুদী সারি সারি।।
এখানকার কাঁসার রেকাবি ও ডিস বিখ্যাত, এছাড়াও নবদ্বীপের ঠাকুর মন্দিরের পিতলের সিংহাসন, প্রদীপগাছা, কলসি ঘটি, পিতলের সাজানো শৌখিন নৌকা, চালন, কুলো, কলার মাঝ পাতা, আমের সরা, ফুলের সাজি ইত্যাদির খ্যাতি বর্তমান। এখানে কাঁসারী পাড়া নামক একটি অঞ্চলে অতীতে কাঁসারিগণ বসবাস করতেন, এখনও এই কাঁসারি পাড়া বর্তমান। তবে বর্তমানে নবদ্বীপেরই বিভিন্ন অঞ্চলে এনারা ছড়িয়ে পরেছেন। ঊনবিংশ শতাব্দীতে বিখ্যাত কাংসব্যবসায়ী গুরুদাস দাসের সময়ে নবদ্বীপের কাঁসা-পিতল শিল্প জগৎজোড়া খ্যাতি অর্জন করে। বাংলার কলকাতা, দাঁইহাট, সিরাজগঞ্জ, ধুলিয়ান এবং বাংলার বাইরে বিহার, উড়িষ্যা ও ভারতের অন্যান্য প্রসিদ্ধস্থানে তাঁর প্রায় ৮০০ টি ব্যবসকেন্দ্র ছিল। কাংসব্যবসায় তিনি কোটিপতি হয়ে উঠেছিলেন। তাঁর সময়ে রাত্রি চার ঘটিকা থেকে রাত্রি এক প্রহর পর্যন্ত নবদ্বীপের কাঁসারি পাড়া থেকে কাংসকারের হাতুড়ির শব্দ শোনা যেত। নবদ্বীপের মনিপুর রাজবাড়িতে মণিপুরী তীর্থযাত্রীরা এলে নবদ্বীপ থেকে কাঁসা-পিতলের সামগ্রী কিনে নিয়ে যায়।
তাঁত শিল্প
কাঁসা ছাড়াও বস্ত্রশিল্পেরও সুনাম রয়েছে। নবদ্বীপের তাঁত শিল্পের বিশেষ সমাদর রয়েছে। নবদ্বীপের ঢাকাই জামদানী অর্থনৈতিক ভিত্তি ও ঐতিহ্য বহন করে চলেছে। চৈতন্য সমসাময়িক সময়েও নবদ্বীপে তাঁত শিল্পের উল্লেখ পাওয়া যায়। নবদ্বীপের তন্তুবায় সম্প্রদায় সম্পর্কে চৈতন্য ভাগবত থেকে জানা যায় - উঠিলেন প্রভু তন্তুবায়ের নগরে। দেখিয়া সম্ভ্রমে তন্তুবায় নমস্কারে।। ভাল বস্ত্র আন প্রভু বলয়ে বচন। তন্তুবায় বস্ত্র আনিলেন সেই ক্ষণে।।
নবদ্বীপে বসবাসকারী তাঁত শিল্পীগণ যে অগ্রগণ্য বিশিষ্ট ব্যক্তিবর্গের মতোই খ্যাতি অর্জন করেছিল তা নবদ্বীপের বিভিন্ন জাতির ব্যক্তিদের সম্পর্কে প্রচলিত ছড়া- নবদ্বীপে শতেক জাতি, বামুন কয়েত গোঁসাই তাঁতি। থেকেই তা স্পষ্ট বোঝা যায়। ইংরেজ শাসনকালে নবদ্বীপে সুতোর কল স্থাপিত হয়। এখানকার তাঁতে তৈরি নদিয়া-ধুতি, শাড়ি, লুঙ্গি নামাবলী, গামছা ইত্যাদির যথেষ্ট সমাদর ছিল। দেশভাগের পর ঢাকা থেকে অনেক দক্ষ তাঁতশিল্পী এই অঞ্চলে চলে এসে বসতি স্থাপন করেন। প্রধানত ঢাকা ও পাবনা থেকে আগত বসাক ও দেবনাথ সম্প্রদায়ের তাঁতিরা সাধারণ চল্লিশ সুতোর মোটা কাপড়ের পাশাপাশি এখানে জামদানী ও টাঙ্গাইল শাড়ীর বয়ন শুরু করেন। সরকারি উৎসাহ ও অর্থসাহায্যে তারা তাদের বংশগত পেশার পুনরুজ্জীবন ঘটান এবং এই অঞ্চলের অসামান্য তাঁত শিল্পেরও নবজন্ম ঘটে। স্বাধীনতার পর থেকে আটের দশক পর্যন্ত নবদ্বীপের তাঁতের শাড়ির জগৎজোড়া খ্যাতি ছিল। ১৯৮৭-৮৮ খ্রিস্টাব্দের গণনা অনুযায়ী নবদ্বীপ পৌর এলাকায় প্রায় ১৬০০০ তাঁত ছিল। তাঁতশিল্পীদের বাঁচানোর তাগিদে এখানে নবদ্বীপ থানা কো-অপারেটিভ মার্কেটিং এণ্ড ইন্ডাস্ট্রিয়াল সোসাইটি লিমিটেড প্রতিষ্ঠা করে যা বর্তমানে নবদ্বীপ তাঁতকাপড় হাট নামে পরিচিত। সপ্তাহের বৃহস্পতিবার সমগ্র দিন ও শুক্রবারের শুধুমাত্র সকালে হাট থেকে তাঁত বস্ত্র কেনাবেচা হয়। তাঁতের কাপড়ের পাইকারি কেনাবেচার জন্য নবদ্বীপ তাঁত কাপড় হাট একটি গুরুত্বপূর্ণ স্থান। হ্যান্ডলুম এবং টেক্সটাইল অধিদপ্তর প্রকাশিত ২০০২ খ্রিস্টাব্দের পরিসংখ্যান অনুযায়ী নদিয়া জেলার হাটগুলো থেকে প্রতি সপ্তাহে প্রায় ৩.২০ কোটি টাকার কেনাবেচা হতো। নবদ্বীপের তাঁতিরা ঐতিহ্যবাহী পদ্ধতিতেই তাঁত বুনতো। বিষ্ণুপুরসহ নদিয়ার নবদ্বীপে বাংলার ঐতিহ্যবাহী তাঁত শিল্পের আধিপত্য এবং প্রধান বিপণন কেন্দ্র ছিল। এছাড়াও কমলকৃষ্ণ ভট্টাচার্য ১৯৫০ খ্রিস্টাব্দে নবদ্বীপ কুটির শিল্প প্রতিষ্ঠান গড়ে তোলেন যা বর্তমানে খাদি গ্রামদ্যোগ কমিশন দ্বারা পরিচালিত হয়।
মিষ্টান্ন শিল্প
চৈতন্যসমসাময়িক সময়ে নবদ্বীপে পরমেশ্বর মোদক নামে একজন মিষ্টান্ন প্রস্তুতকারীর নাম পাওয়া যায়, যিনি চৈতন্যদেবের বাড়ির সমীপে বাস করতেন। নবদ্বীপের লাল দই বা ক্ষীর দই বাংলার একটি জনপ্রিয় মিষ্টান্ন। ১৯৩০ খ্রিস্টাব্দের দিকে নবদ্বীপের জনৈক কালিপদ মোদক, মতান্তরে কালী ঘোষ, এই দই প্রথম প্রস্তুত করেন। লাল দই ছাড়াও নবদ্বীপের মিষ্টান্ন গুনগত মানের দিক থেকে খ্যাতি অর্জন করেছে। মিষ্টান্ন প্রস্তুতির গুরুত্বপূর্ণ উপকরণ ক্ষীর (বিশেষত খোয়া ক্ষীর)-এর জন্য নবদ্বীপের খ্যাতি বর্তমান।
জনপরিসংখ্যান
নবদ্বীপ মূলত বাঙালি হিন্দু সংস্কৃতির পীঠস্থান। নবদ্বীপ পৌরসভা স্থাপনের পর ১৮৭২ খ্রিস্টাব্দে নবদ্বীপে প্রথম জনগণনা শুরু হয়। সেই সময়ে নবদ্বীপে ৮৫২০ জন হিন্দু, ৩৩৫ জন মুসলিম ও ৮ জন খ্রিস্টান ছিল। ১৮৯১ ও ১৯০১ খ্রিস্টাব্দের জংগণনায় ব্যতিক্রমীভাবে নবদ্বীপের জনসংখ্যা হ্যাস পায়। ১৮৮৪, ১৮৯৬ ও ১৯০০ খ্রিস্টাব্দে নবদ্বীপে কলেরার প্রাদুর্ভাব দেখা দিলে এবং ১৯৮৯৯ ও ১৯০০ খ্রিস্টাব্দে প্লেগের প্রকোপে বহু লোকের মৃত্যু হয়। ১৮১৭ খ্রিস্টাব্দে নদিয়া জেলায় প্রথম কলেরার প্রাদুর্ভাব দেখা যায়। ফলে ১৯০১ খ্রিস্টাব্দের জংগণনায় জনসংখ্যা লক্ষণীয়ভাবে হ্রাস পায়। পরবর্তীতে দেশভাগের পর নবদ্বীপের জনসংখ্যা উল্লেখযোগ্যভাবে বৃদ্ধি পেতে থাকে। পূর্ববঙ্গ থেকে কয়েক হাজার নাথ সম্প্রদায়ভুক্ত তাঁতিরা এখানে এসে বসতি স্থাপন করে। ১৯৪১ খ্রিস্টাব্দের জনগণনা অনুযায়ী নবদ্বীপ পৌরাঞ্চলের জনসংখ্যা ছিল ৩০,৫৮৩ জন। কিন্তু পরবর্তী ৩০ বছরের মধ্যে, ১৯৭১ খ্রিস্টাব্দে এখানকার জনসংখ্যা ২০৮.০৩ শতাংশ বৃদ্ধি পেয়ে হয় ৯৪,২০৪ জন। দেশভাগের পর তৎকালীন পূর্ব পাকিস্তান থেকে ২৬,৫৭৫ জন লোক নবদ্বীপে আসে।
ভারতের ২০১১ সালের আদমশুমারি অনুসারে নবদ্বীপ শহরের জনসংখ্যা হল ১,৭৫,৪৭৪ জন। এর মধ্যে পুরুষ ৫১.৭৫% এবং নারী ৪৮.২৫%। এই শহরের জনসংখ্যার ৭.৪৪% হল ৬ বছর বা তার কম বয়সী। সাক্ষরতার হার ৮৭.৫৭%। ২০০১ সালের আদমশুমারি অনুসারে নবদ্বীপ শহরের জনসংখ্যা ছিল ১,১৫,০৩৬ জন। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে নবদ্বীপের সাক্ষরতার হার বেশি।
ধর্মবিশ্বাস
নবদ্বীপের সংখ্যাগরিষ্ঠ ধর্মীয় সম্প্রদায় হল হিন্দু (মোট জনসংখ্যার ৯৮.৯৭%)। নবদ্বীপে বসবাসকারী ইসলাম ধর্মে, ০.৭৯ %, খ্রিস্ট ধর্মে ০.০৪ %, শিখধর্মে ০.০১ % মানুষ বিশ্বাসী। এছাড়া অন্যান্য ধর্মে বিশ্বাসী ০.০১ % এবং বিবৃতি নেই এমন মানুষ ০.১৮ %।
শিক্ষাব্যবস্থা
নবদ্বীপ বঙ্গ সংস্কৃতি ও জ্ঞানচর্চার ঐতিহাসিক পীঠস্থান। সংস্কৃতচর্চার প্রাণকেন্দ্র নবদ্বীপে ভারতের বিভিন্ন প্রদেশ থেকে ছাত্রের আগমন ঘটতো। চৈতন্যদেবের সময়ে এখানকার ছাত্রসংখ্যা সম্পর্কে বৃন্দাবন দাস বলেছেন - নানাদেশ হৈতে লোক নবদ্বীপে যায়। নবদ্বীপে পড়িলে সে বিদ্যারস পায়।। অতএব পড়ুয়ার নাহি সমুচ্চয়। লক্ষকোটি অধ্যাপক নাহিক নির্ণয়।। তৎকালীন সময়ে নবদ্বীপে টোল শিক্ষাব্যবস্থার প্রাধ্যন্য ছিল। টোল বা চতুষ্পাঠীর শিক্ষা ছিল অবৈতনিক, শিক্ষা গ্রহণের জন্য শিষ্যদের কোনো ব্যয়ভার বহন করতে হতো না। ১৭৯১ খ্রিস্টাব্দে শঙ্কর তর্কবাগীসের প্রাধান্যকালে এখানে ১১০০ জন ছাত্র ও ১৫০ জন অধ্যাপক ছিল। ১৮১৮ খ্রিস্টাব্দে নবদ্বীপে ৩১ টি ও ১৮২২ খ্রিস্টাব্দে ৫০-৬০ টি টোল বর্তমান ছিল। ১৮৬৬ খ্রিস্টাব্দে নবদ্বীপের বিদগ্ধ পণ্ডিতসমাজ সংষ্কৃতচর্চার প্রসারের জন্য সংষ্কৃত বিদ্যাবিবর্দ্ধনী বিদগ্ধজননী সভা স্থাপন করেন,যা পরবর্তীকালে ১৮৯৭ খ্রিস্টাব্দে বঙ্গ বিবুধ জননী সভা নামে পরিচিতি লাভ করে। টোল শিক্ষাক্ষেত্র হিসেবে প্রসন্নচন্দ্র তর্করত্নের পাকাটোল বিশেষভাবে খ্যাতি অর্জন করেছিল। তাঁর টোলে মিথিলা, দিল্লী, লাহোর, মাদ্রাজ, পুরী প্রভৃতি বিভিন্ন প্রদেশ থেকে ছাত্ররা এসে অধ্যয়ন করে। তার আবাসিক ১৪ জন ছাত্রের মধ্যে ৫ জন দিল্লি ও লাহোর থেকে, মিথিলা থেকে ৬ জন, দুই জন পুরী এবং একজন তামিলনাড়ু থেকে এসে পড়াশোনা করতেন।
বর্তমানে নবদ্বীপে মোট ১৮টি উচ্চ বিদ্যালয় আছে; এদের মধ্যে নবদ্বীপ বকুলতলা উচ্চ বিদ্যালয়, নবদ্বীপ হিন্দু স্কুল, নবদ্বীপ শিক্ষা মন্দির, আর. সি. বি. সারস্বত মন্দির, জাতীয় বিদ্যালয়, তারাসুন্দরী বালিকা (উচ্চ) বিদ্যালয়, নবদ্বীপ বালিকা বিদ্যালয় উল্লেখযোগ্য। এখানে কল্যাণী বিশ্ববিদ্যালয়ের অধীনে নবদ্বীপ বিদ্যাসাগর মহাবিদ্যালয় নামে একটি মহাবিদ্যালয়ও আছে।
ধর্মকেন্দ্রিক
নবদ্বীপের সাংস্কৃতিক আভিজাত্যে মিশ্র প্রভাব লক্ষ করা যায়। বৈষ্ণব-শাক্ত-শৈব সংস্কৃতির সংমিশ্রণে নবদ্বীপের প্রাচীনত্ব বিরাজমান। নবদ্বীপের শৈব সংস্কৃতিতে বৌদ্ধ প্রভাব লক্ষ করা যায়, যা প্রধানত পালযুগের বৌদ্ধধর্মাবলম্বীদের কারণে। নবদ্বীপের শক্তি উপাসনায় তন্ত্রের উপস্থিতিও বৌদ্ধ প্রভাবের কারণে ঘটেছে। চৈতন্যদেবের মাধ্যমে নবদ্বীপে যে গৌড়ীয় বৈষ্ণবধর্মের উৎপত্তি ঘটে, তা সম্পূর্ণ স্বতন্ত্র ভাবধারা।
শাক্ত সংস্কৃতি
দ্বাদশ-ত্রয়োদশ শতক থেকেই সমগ্র বাংলায় তান্ত্রিক সাধনার সামগ্রিক বিকাশ ঘটতে থাকে। সেই সময় সিদ্ধ তন্ত্রসাধকেরা নিষ্ঠা সহকারে নিয়ম-নীতি মেনে দেবীর উপাসনা করতেন। নবদ্বীপের তন্ত্রসাধক কৃষ্ণানন্দ আগমবাগীশ দক্ষিণাকালীর রুপ বর্ণনা করে বাংলায় কালী পূজার প্রসার ঘটান। তাঁর প্রতিষ্ঠিত পঞ্চমুন্ডির আসন নবদ্বীপের আগমেশ্বরী পাড়ায় অবস্থিত। তিনি বাংলায় প্রথম দক্ষিণাকালীর রূপ কল্পনা করে আগমেশ্বরী মাতার পূজা শুরু করেন, যা প্রতিবছর দীপান্বিতা কালীপূজার দিন এখানে পূজা হয়ে আসছে। নবদ্বীপের শাক্তদেবীর মধ্যে অন্যতম পোড়ামাতলার মা পোড়ামা। এছাড়াও ভৃগুরাম প্রতিষ্ঠিত এলানিয়াকালী মাতা, ওলাদেবী, সিদ্ধেশ্বরী মাতা উল্লেখযোগ্য। ঢাকা নিবাসী ভৃগুরাম ১৭২৮ খ্রিষ্টাব্দে নবদ্বীপে এসে ভাগীরথীর তীরে মহাশ্মশানে পঞ্চমুণ্ডির আসন স্থাপন করে শক্তি আরাধনায় ব্রতী হন। রাজা কৃষ্ণচন্দ্র রায়ের পৃষ্ঠপোষকতায় নবদ্বীপে শাক্তরাসের জনপ্রিয়তা ও জৌলুস বৃদ্ধি পেতে থাকে। পরবর্তীতে রাজা গিরীশচন্দ্রের সময়ে এটি নবদ্বীপের অন্যতম প্রধান উৎসবে পরিণত হয়। শাক্তদেবীদের বিশাল মৃন্ময়ী প্রতিমা নির্মাণ করে শক্তি আরাধনা নবদ্বীপের রাসের অন্যতম প্রধান বৈশিষ্ট্য।
বৈষ্ণব সংস্কৃতি
নবদ্বীপের মহাপুরুষ চৈতন্য মহাপ্রভুর আবির্ভাবে নবদ্বীপে বৈষ্ণব ধর্মাবলম্বীর প্রসার ঘটতে থাকে। চৈতন্য জীবনীকাব্যে পাওয়া যায় - চৈতন্য জীবনীকে কেন্দ্র করে বৈষ্ণবসাহিত্যের যে অপার সম্ভার সৃষ্টি হয়, তাতে নবদ্বীপের তৎকালীন ভৌগোলিক অবস্থান ও খ্যাতি সম্পর্কে সুস্পষ্ট ধারণা পাওয়া যায়। তৎকালীন সময়ে বাংলা তথা নবদ্বীপে জাতপাত সম্পর্কে যে বিদ্বেষী মনোভাব মানুষের মধ্যে ছিল, চৈতন্য মহাপ্রভু নামকীর্তনের মাধ্যমে সেই ভাবধারাকে চূর্ণ করতে পেরেছিলেন। কার্ল মার্কসের জাতিতাত্তিক লেখায় চৈতন্যদেবের এই গণআন্দোলন ও সমাজসংস্কারের উল্লেখ পাওয়া যায়। তৎকালীন নবদ্বীপের শাসক চাঁদকাজীর বিরুদ্ধে তাঁর গণআন্দোলন বিশ্বের অন্যতম প্রথম সাম্যবাদ প্রতিষ্ঠার আন্দোলন হিসেবে মনে করা হয়। ভারতে বৈষ্ণবধর্মের যে চারটি সম্প্রদায় ছিল, তার মধ্যে চৈতন্যদেবের ধর্মমত ছিল সম্পূর্ণ মৌলিক, তাঁর ধর্মমতে অন্য কোনো সম্প্রদায়ের প্রভাব ছিল না।
শৈব সংস্কৃতি
নবদ্বীপের সাংস্কৃতিক আভিজাত্যে শৈবসংস্কৃতির প্রভাব বিশেষভাবে লক্ষণীয়। পাল যুগে নবদ্বীপ বৌদ্ধ ধর্মের পীঠস্থান হওয়ায় নবদ্বীপের শিবলিঙ্গগুলোর বেশিরভাগই বৌদ্ধ প্রভাবিত। নবদ্বীপের পশ্চিমে ‘পারডাঙা’র ঢিপির ( বর্তমানে ‘পাড়পুর’) ধ্বংসাবশেষ থেকে বৌদ্ধ-প্রভাবিত অনেকগুলি শিবমূর্তিগুলি পাওয়া যায়। নবদ্বীপের বুড়োশিব, যোগনাথ, বানেশ্বর, হংসবাহন, পারডাঙার শিব প্রভৃতি বৌদ্ধ প্রভাবিত শিবলিঙ্গ বর্তমান। এঁদের কোন গৌরীপট্ট নেই। নবদ্বীপের বুড়োশিব, যোগনাথ, বানেশ্বর, দণ্ডপাণি, হংসবাহন, অলকনাথ, বালকনাথ, ভবতারণ, পোলোশ্বর শিব মূর্তিগুলোর মধ্যে ভবতারণ ও অলোকনাথ ব্রাহ্মণ্য সংস্কৃতির চিহ্ন যুক্ত প্রতিষ্ঠিত শিব। নদিয়ার রাজারা এই দুই শিবের প্রতিষ্ঠাতা। অলকনাথ প্রতিষ্ঠা করেন মহারাজা কৃষ্ণচন্দ্র এবং ভবতারণ প্রতিষ্ঠা করেন মহারাজ গিরিশচন্দ্র রায় (১৮২৫ খ্রি)। ভবতারণ শিবের গাজন হয় না। বালকনাথ শিব কুড়িয়ে পেয়ে প্রতিষ্ঠা করেছিলেন শ্যামাচরণ দাস। পোলো দিয়ে মাছ ধরতে গিয়ে যে মূর্তি পাওয়া যাওয়ায় তার নাম পোলোশ্বর শিব। হংসবাহন শিব সারাবছর হংসদার বিলে নিমজ্জিত থাকেন, গাজনের কদিন মন্দিরে অধিস্থান করেন। পূর্বে এটা ছিল বৌদ্ধ মূর্তি ছিল, হংসের উপর স্থাপিত প্রস্তর নির্মিত পঞ্জর চিহ্নযুক্ত শিলাটি বর্তমানে শিব রূপে পূজিত হয়। চৈত্রসংক্রান্তির ঠিক পাঁচদিন আগে থেকে নবদ্বীপের গাজনের অনুষ্ঠান শুরু হয়। গাজনের এই পাঁচ দিন ক্রমান্বয়ে সাতগাজন, ফুল, ফল, নীল ও চড়ক অনুষ্ঠানে নবদ্বীপের আপামর জনগণ উৎসবে মেতে ওঠেন। দ্বাদশ শিব মন্দির নবদ্বীপে অবস্থিত আটচালা শিল্পরীতির মন্দির বাংলার মন্দির স্থাপত্যের একটি অন্যতম প্রাচীন শিবমন্দির। শিবের মুখোশ এখানকার শৈব সংস্কৃতির একটি উল্লেখযোগ্য উদাহরণ। বিশ্ব বাংলা স্টল বাংলার ঐতিহ্যপূর্ণ ও হারিয়ে যেতে বসা যেসকল পুতুলকে সংরক্ষণ ও প্রদর্শনের ব্যবস্থা করেছে, তাতে নবদ্বীপের শিবের মুখোশ অন্যতম। চৈত্রমাসে বাসন্তী পুজোর শেষ দিন অর্থাৎ দশমীর পরদিন ভোররাতে শিবের বিয়ে অনুষ্ঠিত হয়, যা নবদ্বীপের একটি অন্যতম লৌকিক উৎসব।
উৎসব
নবদ্বীপে বছরজুড়ে অনেক উৎসব পালিত হয়। এখানকার উৎসবের মধ্যে উল্লেখযোগ্য হল- নববর্ষ, শাক্তরাস, চন্দনযাত্রা, গাজন উৎসব, রথযাত্রা, দুর্গা পূজা, শিবের বিয়ে, দোল পূর্ণিমা, ঝুলন পূর্ণিমা, ধুলোট, গৌর-পূর্ণিমা, গঙ্গা পূজা, সরস্বতী পূজা, গুরু পূর্ণিমা প্রভৃতি। এদের মধ্যে রাসযাত্রা এবং দোলযাত্রা ও রথযাত্রা মহাসমারহে পালিত হয়। নবদ্বীপের বিলুপ্তপ্রায় একটি উৎসব হল ধুলোট। এটি মাঘ মাসে হওয়া কীর্তনিয়াদের একটি সাধারণ সম্মেলন। সাধারণত সমগ্র বাংলার খ্যাতিমান কীর্তনীয়গণ নবদ্বীপে একত্রিত হয়ে তেরো দিন ব্যাপী নাম-সংকীর্তন করতেন।
শাক্তরাস
শাক্তরাস নবদ্বীপের সবচেয়ে জনপ্রিয় এবং প্রাচীন উৎসব, যা শারদীয় দুর্গা পূজা উদযাপনের পঁয়ত্রিশ দিন পরে বা কার্তিক পূর্ণিমাতে কালী পূজার পনের দিন পরে উদযাপিত হয়। বিভিন্ন দেব-দেবীর বিশাল মৃন্ময়ী প্রতিমা গড়ে শক্তির উপাসনা করা এই উৎসবের মূল বৈশিষ্ট্য। কৃষ্ণনগরের নদীয়া রাজপরিবার এই উৎসবের প্রধান পৃষ্ঠপোষক ছিল। রাজা কৃষ্ণচন্দ্র রায় এবং পরবর্তীতে প্রধানত রাজা গিরিশচন্দ্র পৃষ্ঠপোষকতার নবদ্বীপ শাক্তরাস জনপ্রিয় ও গৌরবময় হয়ে ওঠে।
রথযাত্রা
রথযাত্রা ওড়িশার প্রধান উৎসব হলেও চৈতন্য মহাপ্রভুর জন্য নবদ্বীপের রথযাত্রার গর্ব রয়েছে। প্রায় ২০-২৫ টি রথ এই উপলক্ষে বের হয়। এখানে ভগবান জগন্নাথের সম্পূর্ণ হাতযুক্ত বিগ্রহের ব্যতিক্রমী উদাহরণ পরিলক্ষিত হয়। এখানে রথযাত্রার আরেকটি বিশেষত্ব হ'ল "নটকনা" নামক একটি ফল, যা বিশেষত এই সময়ে পাওয়া যায়।
নবদ্বীপ থানা
নবদ্বীপ থানার এখতিয়ারভুক্ত অঞ্চল হল নবদ্বীপ পৌরসভা এবং নবদ্বীপ কমিউনিটি উন্নয়ন ব্লক। নবদ্বীপ থানার আওতাভুক্ত অঞ্চল ১০২.৯৪ বর্গকিলোমিটার এবং জনসংখ্যা ২৬০,৮৪৩ (২০০১ অনুযায়ী)।
রেলপথ
নবদ্বীপ ধাম রেলওয়ে স্টেশন হল নবদ্বীপের প্রধান রেল স্টেশন। রেলপথটি ১৯১৩ খ্রিস্টাব্দে চালু করা হয়। এটি হাওড়া থেকে ব্যান্ডেল-কাটোয়া শাখা লাইনের ১০৫ কিমি এবং কাটোয়া থেকে ৪০ কিমি দূরে অবস্থিত। নবদ্বীপ ধাম রেলওয়ে স্টেশন ভারতের সপ্তম দীর্ঘতম রেলওয়ে স্টেশন (২৩৬২ ফুট)। বিষ্ণুপ্রিয়া রেলওয়ে স্টেশন নবদ্বীপের আরেকটি হল্ট স্টেশন, যা হাওড়া জংশন থেকে ১০৭ কিলোমিটার এবং কাটোয়া জংশন থেকে ৩৮ কিমি দূরে অবস্থিত। পূর্ব রেলের ব্যান্ডেল-কাটোয়া-আজিমগঞ্জ বিভাগে নবদ্বীপ শিয়ালদহ থেকে ১১২ কিমি দূরে অবস্থিত। উত্তরবঙ্গ, আসাম, বিহার, ওড়িশা এবং কলকাতার সাথে নবদ্বীপের রেল যোগাযোগ খুবই ভাল।
সড়ক পরিবহণ
নবদ্বীপের বাস পরিষেবা বিভিন্ন স্থানের সঙ্গে সংযোগ রক্ষা করেছে। নবদ্বীপ বাসস্ট্যান্ড থেকে এটি কৃষ্ণনগর, শান্তিপুর, ফুলিয়া, রানাঘাট, চাকদহ, নাদনঘাট, কুসুমগ্রাম, বর্ধমান, করিমপুর, সমুদ্রগড়, মেমারি, কাটোয়া, তারকেশ্বর, তারাপীঠ ইত্যাদি স্থানে সংযোগ স্থাপন করে। দুর্গাপুর, আসানসোল, শিলিগুড়ি, দিনহাটা, বহরমপুর, মালদহ, কোচবিহার, বোলপুর, পুরুলিয়া, বাঁকুড়া, সিউড়ি, গঙ্গারামপুর ইত্যাদির মতো দীর্ঘ-দূরত্বে বাস পরিষেবাও এখানে বর্তমান।গৌরাঙ্গ সেতুর মাধ্যমে কৃষ্ণনগরের সঙ্গে সড়কপথে নবদ্বীপের যোগাযোগ সম্পন্ন হয়েছে। এছাড়া সাইকেল রিকশা ও বৈদ্যুতিক রিকশার (টোটোগাড়ি) মাধ্যমে শহরতলির মধ্যে যোগাযোগ সম্পন্ন হয়।
সামাজিক-সাংস্কৃতিক সংগঠন
থাম্ব|নবদ্বীপ সাধারণ গ্রন্থাগার (পাবলিক লাইব্রেরী) নবদ্বীপে বিভিন্ন ধরনের সামাজিক-সাংস্কৃতিক সংগঠন রয়েছে। এর মধ্যে চিকিৎসক সংগঠন হিসাবে আছে নবদ্বীপ হোমিও স্টাডি সার্কেল, ইন্ডিয়ান মেডিকেল অ্যাসোসিয়েশান, লায়ন্স ক্লাব ইত্যাদি; ক্লাবগুলোর মধ্যে নদিয়া ক্লাব, টাউন ক্লাব, নির্ভীক সমিতি, স্পোর্টিং ক্লাব, বিদ্যাসাগর ক্লাব, আথেলেটিক ক্লাব, বিদ্যার্থী মণিমেলা, প্রগতি পরিষদ, উত্তরপ্রবেশ, পুরাতত্ত্ব পরিষদ ইত্যাদি; গ্রন্থাগারের মধ্যে নবদ্বীপ সাধারণ গ্রন্থাগার, আদর্শ পাঠাগার, প্রগতি পরিষদ পাঠাগার, বঙ্গবাণী এরিয়া লাইব্রেরি উল্লেখযোগ্য।
মাহবুবুর রহমান সুফিল
মাহবুবুর রহমান সুফিল (জন্ম: ১০ আগস্ট ১৯৯৯; মাহবুবুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; আরামবাগের হয়ে তিনি ২১ ম্যাচে ২টি গোল করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন।
২০১৭ সালে, সুফিল বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩১ ম্যাচে ৫টি গোল করেছেন।
দলগতভাবে, সুফিল এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
প্রারম্ভিক জীবন
মাহবুবুর রহমান সুফিল ১৯৯৯ সালের ১০ই আগস্ট তারিখে বাংলাদেশের মৌলভীবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুফিল বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ১৮ ম্যাচে অংশগ্রহণ করে ৬টি গোল করেছেন। তিনি ২০১৭ সালের ১৮ই সেপ্টেম্বর তারিখে ২০১৭ সাফ অনূর্ধ্ব-১৮ চ্যাম্পিয়নশিপের গ্রুপ পর্বের ম্যাচে ভারত অনূর্ধ্ব-১৮ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৮ সালের ২৭শে মার্চ তারিখে, মাত্র ১৮ বছর ৭ মাস ১৮ দিন বয়সে, সুফিল লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে আক্রমণভাগের খেলোয়াড় তৌহিদুল আলম সবুজের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করে একজন আক্রমণভাগের খেলোয়াড় হিসেবে খেলেছেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে সুফিল সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের মাত্র ১৯ মিনিট পর বাংলাদেশের জার্সি গায়ে প্রথম গোলটি করেন; লাওসের বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
হংকং
হংকং বা হংকং বিশেষ প্রশাসনিক অঞ্চল গণচীনের দক্ষিণ-পশ্চিম উপকূলে অবস্থিত একটি বিশেষ প্রশাসনিক অঞ্চল ও মহানগরী। ম্যান্ডারিন চীনা ভাষায় হংকংকে শিয়াংকাং (香港) বলে। হংকং অঞ্চলটি মূল চীনা ভূখণ্ড থেকে দক্ষিণ চীন সাগরে ভেতরে প্রসারিত হয়েছে। এর উত্তরে চীনের কুয়াংতুং প্রদেশ এবং পূর্ব, পশ্চিম আর দক্ষিণে দক্ষিণ চীন সাগর অবস্থিত। পার্ল নদীর বদ্বীপের পূর্বভাগে অবস্থিত এই অঞ্চলটি ২৬০টিরও বেশি বিচ্ছিন্ন দ্বীপ নিয়ে গঠিত, যাদের মধ্যে প্রধানতম দ্বীপটি হল হংকং দ্বীপ। লানথাউ দ্বীপটিও উল্লেখযোগ্য। দ্বীপগুলির বাইরে হংকংয়ের অধীনে কাওলুন উপদ্বীপ ও কাওলুন উপদ্বীপের উত্তরে নতুন অঞ্চল বা নিউ টেরিটরিজ নামের একটি অঞ্চল আছে, যা কুয়াংতুং প্রদেশে অবস্থিত একটি ছিটমহল। হংকং দ্বীপের উত্তর-পশ্চিম তীরে অবস্থিত ভিক্টোরিয়া এলাকাটি হংকংয়ের বাণিজ্যিক ও প্রশাসনিক কেন্দ্র। প্রায় ১১০২ বর্গকিলোমিটার আয়তনবিশিষ্ট হংকংয়ে ২০১৬ সালের জনগণনা অনুযায়ী  ৭৫ লক্ষেরও বেশি লোকের বাস, ফলে এটি বিশ্বের সবচেয়ে ঘনবসতিপূর্ণ অঞ্চলগুলির একটি। হংকংয়ে একটি মিশ্র সংস্কৃতি বিদ্যমান। এখানে প্রাচ্য ও পাশ্চাত্য উভয় ধরনের সংস্কৃতির ছুটি ও উৎসবগুলি পালন করা হয়, যেমন চীনা চান্দ্র নববর্ষ এবং বড়দিন। হংকংয়ের বহু লোক ইংরেজি ও চীনা উভয় ভাষাতেই কথা বলে।
আদিতে হংকং কৃষিজীবী ও মৎস্যশিকারীদের কতগুলি গ্রাম নিয়ে গঠিত জনবিরল একটি এলাকা ছিল। কিন্তু বর্তমানে এটি বিশ্বের সবচেয়ে গুরুত্বপূর্ণ আর্থ-বাণিজ্যিক কেন্দ্র ও সমুদ্র বন্দরে পরিণত হয়েছে। একটি উৎকৃষ্ট প্রাকৃতিক গভীর পোতাশ্রয়ের কারণে হংকং জাহাজ পরিবহনের জন্য খুবই গুরুত্বপূর্ণ। ব্যাংকিং, বিনিয়োগ ও আন্তর্জাতিক বাণিজ্য হংকংয়ের অর্থনীতির ভিত্তি। এছাড়া পর্যটন ও মৎস্য আহরণও দুইটি গুরুত্বপূর্ণ অর্থনৈতিক খাত। অধিকন্তু, হংকং বিশ্বের অন্যতম প্রধান চলচ্চিত্র নির্মাণ কেন্দ্র। ১৯১১ সালে প্রতিষ্ঠিত হংকং বিশ্ববিদ্যালয়টি শিক্ষার কেন্দ্রবিন্দু। ২০২০ সালের বৈশ্বিক অর্থনৈতিক কেন্দ্রসমূহের সূচক তালিকাতে হংকং ৬ষ্ঠ অবস্থানে এবং এশিয়ার মধ্যে ৪র্থ অবস্থানে ছিল (টোকিও, সাংহাই ও সিঙ্গাপুরের পরে)। হংকং বিশ্বের ১০ম বৃহত্তম রপ্তানিকারক ও ৯ম বৃহত্তম আমদানিকারক অঞ্চল।
হংকংয়ে তিন হাজার বছরেরও বেশি সময় ধরে মানুষের বাস। ১৮২১ সালে ব্রিটিশ বণিকেরা হংকংয়ের পোতাশ্রয় ব্যবহার করা শুরু করে। ১৯শ শতকের মধ্যভাগে যুক্তরাজ্য ও চীন একাধিক যুদ্ধে লিপ্ত হয়। ১৮৪২ সালে প্রথম আফিমের যুদ্ধশেষে চীনের ছিং সাম্রাজ্য ব্রিটিশদের কাছে হংকং দ্বীপের নিয়ন্ত্রণ দিয়ে দেয়। এরপর ১৮৬০ সালে দ্বিতীয় আফিমের যুদ্ধের পরে উপনিবেশটির সাথে কাওলুন উপদ্বীপটি যোগ করা হয়। তারও পরে ১৮৯৮ সালে যুক্তরাজ্যে নতুন অঞ্চল বা নিউ টেরিটোরিজ নামক অঞ্চলটিকে ৯৯ বছরের জন্য লিজ নিলে হংকংয়ের কলেবর আবারও বৃদ্ধি পায়। ১৯৮৪ সালে যুক্তরাজ্যে সমগ্র হংকং অঞ্চলকে চীনের কাছে ফেরত দেবার ব্যাপারে সম্মত হয় এবং ১৯৯৭ সালে এটিকে চীনের কাছে ফেরত দেওয়া হয়। তবে চীনারা হংকংকে একটি বিশেষ প্রশাসনিক অঞ্চলের মর্যাদা দেবার ব্যাপারে সম্মত হয়, যেখানে চীনের বাকী অংশে প্রচলিত সব নীতি বা নিয়ম হংকংয়ের অনুসরণ করতে হয় না।  একটি বিশেষ প্রশাসনিক অঞ্চল হিসেবে হংকংয়ের প্রশাসনিক ও অর্থনৈতিক ব্যবস্থাটি চীনা মূল ভূখণ্ড থেকে পৃথক, যে ব্যাপারটি "এক দেশ, দুই ব্যবস্থা" নামক মূলনীতি দ্বারা বর্ণনা করা হয়েছে।
হংকং একটি অতি উন্নত অঞ্চল। ২০১৯ সালে জাতিসংঘের মানব উন্নয়ন সূচকে এর অবস্থান ৪র্থ ছিল। হংকংয়ের অধিবাসীদের প্রত্যাশিত গড় আয়ু ২০১৯ সালে বিশ্বের সর্বোচ্চ ছিল। ঘনবসতিপূর্ণ এই এলাকার শতকরা ৯০ ভাগ মানুষই যাতায়াতের জন্য গণপরিবহন ব্যবস্থা ব্যবহার করে থাকে। যদিও হংকং মহানগরীর মাথাপিছু স্থূল অভ্যন্তরীণ উৎপাদন (ক্রয়ক্ষমতার সমতা অনুযায়ী) বিশ্বের অন্যতম সর্বোচ্চ, তা সত্ত্বেও এখানে গুরুতর অর্থনৈতিক বৈষম্য বিদ্যমান।
ইতিহাস
দীর্ঘ ব্রিটিশ উপনিবেশের অন্তে এসে প্রশাসনিক কারণে ১৯৯৭ সালে এই অঞ্চল চীনের অধীনে আসে।
পানিহাটি
পানিহাটি ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা। শহরটি কলকাতা শহর থেকে প্রায় ১৬ কিলোমিটার উত্তরে অবস্থিত। পানিহাটি শহর কলকাতা মেট্রোপলিটান এলাকার অংশ এবং এই পৌরসভাটি আয়তনে ব্যারাকপুর মহকুমার অন্তর্গত সমগ্র পৌরসভার থেকে বড়ো। শহরটি বৈদ্যুতিক রেল এবং সড়কপথে কলকাতার সাথে যুক্ত। পানিহাটি থেকে প্রতিদিন হাজার হাজার লোক কলকাতাতে কাজ করতে আসেন। পানিহাটিতে সুতির কাপড়ের কারখানা, ট্যানারি, এবং রাসায়নিক দ্রব্য, রবার, সিমেন্ট ও কাচের কারখানা আছে। এখানে চালের বড় বাজারও আছে। লোকালয়টি ১৯০০ সালে শহরের মর্যাদা পায়। পানিহাটির অন্যতম প্রধান জনপদ হল সোদপুর।
১৫৬০-৭০ খ্রিস্টাব্দে রচিত জয়ানন্দের 'চৈতন্যমঙ্গল' কাব্যে পানিহাটির উল্লেখ রয়েছে: '''পানিহাটি সম গ্রাম নাহি গঙ্গাতীরে। বড় বড় সমাজ সব পতাকা মন্দিরে॥ ''' পানিহাটি পৌর অঞ্চলের অধীনস্থ সমগ্র অঞ্চল পানিহাটি বলে বিবেচিত হলেও প্রকৃত রূপে পানিহাটি বলতে বোঝায়পানিহাটি মৌজা এবং পানিহাটি পোস্টাল এরিয়াকেই (৭০০১১৪)। উত্তরে হরিশ চন্দ্র দত্ত রোড থেকে দক্ষিণে হলধর বসু রোডের মধ্যবর্তী অঞ্চলই হল প্রকৃতপক্ষে মূল পানিহাটি। পানিহাটি পৌরসভার ৩ ও ৪ নং ওয়ার্ড,৫ নম্বর ওয়ার্ডের আংশিক এবং ১০,১৩,১৪ নং ওয়ার্ডের দক্ষিণ পশ্চিম অংশ নিয়ে পানিহাটি পোস্টাল এরিয়া ৭০০১১৪ গঠিত।
ব্যুৎপত্তি
পানিহাটি অঞ্চল প্রথম থেকেই ব্যবসা বাণিজ্যর কেন্দ্র হিসাবে পরিচিত ছিল। নদীই ছিল যোগাযোগের অন্যতম মাধ্যম, এই নদী পথের মাধ্যমেই সুদূর পূর্ব বঙ্গের যশোহরের সঙ্গে বাণিজ্য চলত। অতীতে এ অঞ্চল পণ্যহট্ট নামে পরিচিত ছিল।  সেই নাম থেকেই এই জায়গাটি পরে পানিহাটি নামান্তরিত হয়েছিল বলে জানা যায়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩ মিটার (৪২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পানিহাটি শহরের জনসংখ্যা হল ৩৪৮,৩৭৯ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে পানিহাটি এর সাক্ষরতার হার বেশি। এই শহরের জনসংখ্যার ৮% হল ৬ বছর বা তার কম বয়সী।
পানিহাটি ও হাংরি আন্দোলন
বাংলা সাহিত্য তোলপাড় করা বিংশ শতাব্দীর ষাটের দশকের হাংরি আন্দোলন যাঁদের দ্বারা পরিচালিত হয়েছিল, অর্থাৎ, সমীর রায়চৌধুরী ও মলয় রায়চৌধুরীর মা অমিতা ছিলেন উনিশ শতকের বিজ্ঞানী, সমাজসংস্কারক ও বুদ্ধিজীবী কিশোরীমোহন বন্দ্যোপাধ্যায়-এর কন্যা। রোনাল্ড রস-এর সহ-গবেষকরূপে ১৯০৩ সালে কিশোরীমোহন বন্দ্যোপাধ্যায়কে ব্রিটেনের সম্রাট স্বর্ণপদকে ভূষিত করেছিলেন। তাঁর তদানীন্তন বাড়ির নাম ছিল 'নীলামবাটী'।
শশধর মুখার্জী
শশধর মুখার্জী বা শশধর মুখোপাধ্যায় (২৯ সেপ্টেম্বর ১৯০৯ — ৩ নভেম্বর ১৯৯০) ছিলেন প্রখ্যাত ভারতীয় হিন্দি চলচ্চিত্র নির্মাতা। বলিউডের বিশিষ্ট  মুখার্জী-সমর্থ পরিবারের সূচনাকার। ১৯৩৯ খ্রিস্টাব্দে বোম্বে টকিজে কর্মজীবন শুরু করে, পরবর্তীতে ১৯৪৩ খ্রিস্টাব্দে প্রখ্যাত সঙ্গীত পরিচালক মদন মোহনের পিতা রায়বাহাদুর চুনিলাল, অশোক কুমার ও   জ্ঞান মুখার্জীর সহযোগিতায়  মুম্বইয়ের  গোরেগাঁও-এ ফিল্মিস্থান স্টুডিও এবং শেষে ১৯৫০ খ্রিস্টাব্দে আন্ধেরীতে নিজের ফিল্মালয় স্টুডিয়োর প্রতিষ্ঠা করেন। ১৯৫৬ খ্রিস্টাব্দে চলচ্চিত্রজগতের শ্রেষ্ঠ পুরস্কারসহ তিনি ১৯৬৭ খ্রিস্টাব্দে ভারত সরকারের বেসামরিক সম্মান পদ্মশ্রী লাভ করেন।
জন্ম ও প্রারম্ভিক জীবন
শশধর মুখার্জীর জন্ম ১৯০৯ খ্রিস্টাব্দের ২৯শে সেপ্টেম্বর বৃটিশ ভারতের  আগ্রা ও অবধের যুক্তপ্রদেশ তৎকালীন গোয়োলিয়র রাজ্যের অধীন  ঝাঁসিতে। এলাহাবাদ বিশ্ববিদ্যালয়ের বিজ্ঞানের মেধাবী ছাত্র শশধরের শিক্ষক ছিলেন বিশ্ববিশ্রুত বিজ্ঞানী মেঘনাদ সাহা। এলাহাবাদ বিশ্ববিদ্যালয়  থেকে  মাস্টার্স ডিগ্রি নিয়ে মুম্বই চলে যান তিনি।
কর্মজীবন
১৯৫০ খ্রিস্টাব্দে শশধর মুখার্জী মুম্বইয়ের আন্ধেরীতে নিজস্ব চিত্রপ্রযোজক সংস্থা "ফিল্মালয়" প্রতিষ্ঠা করেন। সংস্থার প্রথম প্রযোজনা 'দিল দেকে দেখো' সুপার-হিট হয়। এই ছবিতে সুর করেন অষ্টাদশী নবাগতা ঊষা খান্না। এই সংস্থারই অপর ছবি 'লাভ ইন সিমলা'-তে নায়ক চরিত্রে অভিনয় করেন শশধর মুখার্জীর পুত্র জয় মুখার্জী। শশধর মুখোপাধ্যায়ের অপর দুই ভাই সুবোধ মুখার্জী ও প্রবোধ মুখার্জী এখানে চিত্র পরিচালনার সঙ্গে যুক্ত ছিলেন।
পারিবারিক জীবন
শশধর মুখার্জী অশোক কুমারের ভগিনী সতীরানীকে বিবাহ করেন। তাদের ছয়টি সন্তান - পাঁচ পুত্র  রনো মুখার্জী, জয় মুখার্জী, দেব মুখার্জী,  শমু মুখার্জী, সুবীর মুখার্জী ও এক কন্যা শিবানী মৌলিক। অশোক কুমার, অনুপ কুমার,  কিশোর কুমার এঁরা সবাই সম্পর্কে  শশধর মুখার্জীর শ্যালক।
জীবনাবসান
শশধর মুখার্জী ১৯৯০ খ্রিস্টাব্দের ৩রা নভেম্বর মুম্বইয়ে পরলোক গমন করেন।
উত্তরাধিকার
ফিল্মালয় চিত্র প্রযোজক সংস্থার প্রতিষ্ঠাতা শশধর মুখার্জীর উদ্দেশ্যে তার পুত্র শমু মুখার্জীর পরিচালনা ও প্রযোজনায়  ১৯৯০ খ্রিস্টাব্দের ১৫ জানুয়ারি ভারতীয় সেনা দিবসে হিন্দি চলচ্চিত্র 'পথ্থর কে ইনশান' মুক্তি পায়।
চীনের জাতিগোষ্ঠীর তালিকা
চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে।
সরকারীভাবে স্বীকৃত জাতিসমূহ
চীনে ৫৬টি জাতিকে সরকারীভাবে স্বীকৃতি দেয়া হয়েছে।
সাখুয়া ইউনিয়ন, ত্রিশাল
সাখূয়া ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
প্রশাসনিক এলাকা
গ্রামের সংখ্যা -৭টি
শিক্ষা
শিক্ষার হার : ৩৫.০৬%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- ''শাহ্ মো. গোলাম ইয়াহিয়া''
শাকিব খান গৃহীত পুরস্কার ও মনোনয়নের তালিকা
শাকিব খান হচ্ছেন একজন বাংলাদেশী চলচ্চিত্র অভিনেতা, প্রযোজক, গায়ক ও গণমাধ্যম ব্যক্তিত্ব।তিনি তার কর্মজীবনে একাধিক পুরস্কার অর্জন করেছেন, যার মধ্যে রয়েছে চারটি জাতীয় চলচ্চিত্র পুরস্কার, আটটি মেরিল-প্রথম আলো পুরস্কার, চারটি বাচসাস চলচ্চিত্র পুুুুরস্কার ও ছয়টি ইউরো সিজেএফবি পারফরমেন্স অ্যাওয়ার্ড। তিনি ২০১০ সালের ভালবাসলেই ঘর বাঁধা যায় না, ২০১২ সালের খোদার পরে মা, ২০১৫ সালের আরো ভালোবাসবো তোমায়  এবং ২০১৭ সালের সত্তা   চলচ্চিত্রের জন্য চারবার শ্রেষ্ঠ চলচ্চিত্র অভিনেতা বিভাগে জাতীয় চলচ্চিত্র পুরস্কার লাভ করেন।
বাচসাস চলচ্চিত্র পুরস্কার
২০২২ বিশেষ সম্মাননা
টেলি সিনে অ্যাওয়ার্ডস
২০১৯                                 পাসওয়ার্ড  বিজয়ী
২০২০                                     বীর        বিজয়ী
গুগলপ্লেক্স
গুগলপ্লেক্স (Googleplex) গুগল ও আলফাবেট ইংকের কর্পোরেট সদরদপ্তর কমপ্লেক্স। এটি স্যান জোশের কাছে ১৬০০ এমপিথিয়েটার পার্কওয়ে মাউন্টেইন ভিউ, ক্যালিফোর্নিয়া, যুক্তরাষ্ট্রে অবস্থিত।
"গুগলপ্লেক্স" গুগলের ও কমলেক্সের পোর্টম্যান্টো।
সার্কিটলজিক্স
থাম্ব
সার্কিটলজিক্স (CircuitLogix) একটি ইলেকট্রনিক সার্কিট সিমুলেটর যা স্পাইস-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব।
সার্কিটলজিক্স তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের ইলেকট্রনিকস ডিসটেন্ট এডুকেশন প্রোগ্রামে ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম।
পেশাদারী সংস্করণ
সার্কিটলজিক্স প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ৩ ডি ল্যাব। ৩ ডি ল্যাব-এ বিভিন্ন যন্ত্রাংশ ত্রি-মাত্রিকরূপে দেখা সম্ভব, ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, মোটর, বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।
কম্পনেন্ট লাইব্রেরি
পাঠাগারের অন্তর্ভুক্ত উপাদান:
ড্রাগনভ
এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল।
ব্যবহারকারী
thumb|right|পিএও-১ এর র্যা4টিকল। এটি একটি রোমানিয়ান [[আই সাইট|সাইট, এর র্যাtটিকল তেজস্ক্রিয় ট্রিটিয়াম দ্বারা আলোকিত।নিচে বামে রেঞ্জ ফাইন্ডার, মাঝে বুলেট ড্রপের জন্য শেভরন এবং ডানে বামে উইন্ডেজের জন্য স্টেডিয়া মার্ক]]।
হুগো ইয়াং
হুগো ইয়াং (জন্ম: ১৩ অক্টোবর, ১৯৩৮ - মৃত্যু: ২২ সেপ্টেম্বর, ২০০৩) প্রয়াত ইংরেজ সাংবাদিক ও লেখক। দৈনিক গার্ডিয়ান পত্রিকার জন্যে লিখতেন। তিনি যুক্তরাজ্যের প্রধানমন্ত্রী মার্গারেট থ্যাচার-এর জীবনী লিখে সুনাম অর্জন করেন।
মাইক্রোকার্নেল
কম্পিউটার বিজ্ঞানে মাইক্রোকার্নেল (Microkernel, μ-kernel) সফটওয়্যারের ন্যূনাধিক পরিমাণ, যা অপারেটিং সিস্টেম বাস্তবায়ন করার জন্যে যেটুকু মেকানিজমের প্রয়োজন হয় তা প্রদান করে। এ মেকানিজনমে লো-লেভেল এড্রেস স্পেস ব্যবস্থাপনা, থ্রেড ব্যবস্থাপনা, ও ইন্টার প্রেস কমিউনিকেশন (IPC) অন্তর্ভুক্ত আছে।
দিঘি
দিঘি বলতে সাধারনত বড় পুকুর বা বড় সরোবরকে বুঝায়। পৃথিবী অনেক দেশে এই বিশাল সরোবর ছড়িয়ে ছিটে আছে।এটি সাধারনত মুক্ত ও স্বাদু পানির জলাশয় প্রাকৃতিক এবং কৃত্তিম উভয়ভাবে গড়ে উঠে। বাংলাদেশ ও ভারতে প্রচুর পরিমানে দিঘি প্রবহমান। মুক্ত পানির জলাশয় হওয়াতে এতে প্রচুর পরিমানে মাছ উৎপাদন করা যায়।ঋতুচক্রের কারণে এই মুক্ত জলাশয়ের পানির উর্ধ্বগতি এবং ভাটা দেখা দেয়।সাধারনত বর্ষাকালে এর পানি প্রচুর পরিমানে বেড়ে যায় এবং বর্ষা ঋতু অতিবাহিত হওয়ার পর পুনরায় তার অবস্থানে ফিরে আসে। ঋতু আবর্তনের কারণে কোন কোন সময় এই জলাশয় তার যৌবন হারায় এবং চিকচিক বালুকনা নজরে আসে।ছোট আকৃতির মাছ থেকে শুরু করে মাঝারি এবং বড় আকৃতির মাছ এখানে চাষ করা সম্ভব৷
দিঘির নামের তালিকা
উইকিমিডিয়া কমন্স
উইকিমিডিয়া কমন্স (বা সাধারণভাবে কমন্স) হলো ছবি, শব্দ, ভিডিও ও অন্যান্য মিডিয়ার একটি উন্মুক্ত মিডিয়া ভান্ডার যা বিনামূল্যে ব্যবহারযোগ্য। এটি উইকিমিডিয়া ফাউন্ডেশনের একটি প্রকল্প।
উইকিমিডিয়া কমন্সের ফাইলগুলি উইকিপিডিয়া, উইকিভ্রমণ, উইকিসংকলন, উইকিউক্তি, উইকিঅভিধান, উইকিসংবাদ, উইকিবই এবং উইকিপ্রজাতি সহ সমস্ত ভাষার উইকিমিডিয়া প্রকল্পে ব্যবহার করা যায় বা অফসাইটে ব্যবহারের জন্য ডাউনলোডও করা যায়। ২০২৩ সালের ফেব্রুয়ারি মাসের হিসাব অনুযায়ী, এই মিডিয়া ভান্ডারে ৯ কোটির বেশি উন্মুক্ত ব্যবহারযোগ্য মিডিয়া রয়েছে, যা নিবন্ধিত স্বেচ্ছাসেবকদের দ্বারা পরিচালিত ও সম্পাদনাযোগ্য।
ইতিহাস
থাম্ব|কমন্সের [[মোজাইক লোগো, যা উইকিমিডিয়া কমন্সে এক মিলিয়ন ফাইলের স্মরণে তৈরি করা হয়েছে]] ২০০৪ সালের মার্চে এরিক মোলার প্রকল্পের ধারণাটি প্রকাশ করেন এবং ২০০৪ সালের ৭ সেপ্টেম্বর উইকিমিডিয়া কমন্স চালু হয়।  ২০১৩ সালের জুলাইয়ে কমন্সে সম্পাদনার সংখ্যা ১০০,০০০,০০০ এ পৌঁছায়। ২০১৮ সালে কমন্সে ত্রিমাত্রিক মডেলের ফাইল আপলোড করার বৈশিষ্ট্য যুক্ত হয়েছে। কমন্সে আপলোড করা প্রথম মডেলগুলোর মধ্যে একটি ছিল আসাদ আল-লাত মূর্তিটির পুনর্নির্মাণ যা ২০১৫ সালে ইসলামিক স্টেট অব ইরাক অ্যান্ড দ্য লেভান্ট পালমিরায় ধ্বংস করে দিয়েছিল।
বিভিন্ন উল্লেখযোগ্য প্রতিষ্ঠান কমন্সে ফাইল আপলোড করেছে। ২০১২ সালে ন্যাশনাল আর্কাইভস অ্যান্ড রেকর্ডস অ্যাডমিনিস্ট্রেশন তাদের সংগ্রহ থেকে ১০০,০০০ ডিজিটালাইজড ছবি আপলোড করেছে। ২০২০ সালে আমেরিকার ডিজিটাল পাবলিক লাইব্রেরি (ডিপিএলএ) তাদের সংগ্রহগুলি কমন্সে আপলোড করা শুরু করে। ২০২২ সালে ডিপিএলএ তাদের ২ মিলিয়নেরও বেশি ফাইল আপলোড করেছে। একইভাবে ইউরোপীয় সাংস্কৃতিক ঐতিহ্যের ওয়েবসাইট ইউরোপিয়েনা, কমন্সের মাধ্যমে তাদের ডিজিটালাইজড ছবি শেয়ার করে। কোভিড-১৯ এর বৈশ্বিক মহামারী চলাকালীন সময়ে উইকিমিডিয়ার সাথে সহযোগিতার অংশ হিসাবে, বিশ্ব স্বাস্থ্য সংস্থা তাদের "তথ্যবার্তা" সম্পর্কিত ফাইলগুলো কমন্সে আপলোড করেছে।
সহ-প্রকল্পের সাথে সম্পর্ক
উইকিমিডিয়া কমন্সের লক্ষ্য হলো একটি মিডিয়া ভান্ডার প্রদান করা যা "সর্বজনীন ডোমেইন ও অবাধ-লাইসেন্সযুক্ত শিক্ষামূলক মিডিয়া সামগ্রী সকলের জন্য উপলব্ধ করে এবং এটি উইকিমিডিয়া ফাউন্ডেশনের বিভিন্ন প্রকল্পের জন্য একটি সাধারণ সংগ্রহস্থল হিসাবে কাজ করে।" "শিক্ষামূলক" অভিব্যক্তিটি "জ্ঞান প্রদান; নির্দেশনামূলক বা তথ্যমূলক"-এর বিস্তৃত অর্থ বোঝায়।
বেশিরভাগ উইকিমিডিয়া প্রকল্প এখনও স্থানীয়ভাবে মিডিয়া আপলোডের অনুমতি দেয় যা অন্যান্য প্রকল্প বা ভাষায় দৃশ্যমান নয়, তবে এই বিকল্পটি প্রাথমিকভাবে শুধু ন্যায্য ব্যবহারযোগ্য উপাদানগুলোর জন্য যা স্থানীয় প্রকল্প নীতিমালা অনুসারে অনুমোদিত, কিন্তু কমন্সের মেধাস্বত্ব নীতি অনুযায়ী অনুমোদিত নয়। উইকিমিডিয়া কমন্স নিজে ন্যায্য ব্যবহার বা অ-মুক্ত লাইসেন্স, বাণিজ্যিক ব্যবহার বা পুনঃপ্রকাশের কাজের অনুমোদন সীমাবদ্ধ করে এমন লাইসেন্সে কোন বিষয়বস্তু আপলোডের অনুমতি দেয় না। এই কারণে, উইকিমিডিয়া কমন্স সর্বদা অবাধে লাইসেন্সপ্রাপ্ত মিডিয়া হোস্ট করে ও কপিরাইট লঙ্ঘন করে এমন ফাইলগুলো অপসারণ করে। যে লাইসেন্সগুলি গ্রহণযোগ্য সেগুলোর মধ্যে রয়েছে ক্রিয়েটিভ কমন্স অ্যাট্রিবিউশন এবং অ্যাট্রিবিউশন/শেয়ারঅ্যালাইক, অন্যান্য মুক্ত বিষয়বস্তু ও সফটওয়্যার এবং পাবলিক ডোমেইন লাইসেন্স।
বিতর্কিত বিষয়বস্তু
সাইটটি প্রচুর পরিমাণে অপেশাদার পর্নোগ্রাফি হোস্ট করার জন্য সমালোচিত হয়েছে। প্রদর্শন বাতিকেরা প্রায়ই ব্যক্তিগত সন্তুষ্টির জন্য এই ধরণের বিষয়বস্তু সাইটটিতে আপলোড করে থাকে এবং তাদের অনেকের প্রতিই প্রশাসকেরা সহানুভূতিশীল বলে মনে করা হয়। ২০১২ সালে বাজফিড উইকিমিডিয়া কমন্সকে "পুরুষাঙ্গ দিয়ে পরিপূর্ণ" বলে বর্ণনা করেছিল।
২০১০ সালে উইকিপিডিয়ার সহ-প্রতিষ্ঠাতা ল্যারি স্যাঙ্গার "ললিকন" নামে পরিচিত শিশুদের যৌন ছবি হোস্ট করার জন্য উইকিমিডিয়া কমন্সের বিরুদ্ধে এফবিআইয়ের কাছে রিপোর্ট করেছিলেন। এটি মিডিয়াতে প্রকাশিত হওয়ার পরে, কমন্সের হোস্ট উইকিমিডিয়া ফাউন্ডেশনের প্রতিষ্ঠাতা জিমি ওয়েলস, কমন্স সম্প্রদায়ের সাথে কোনোরূপ আলোচনা করা ছাড়াই বেশ কয়েকটি ছবি মুছে ফেলার জন্য তার প্রশাসকের মর্যাদা ব্যবহার করেছিলেন। পরবর্তীতে ওয়েলস কমন্স সম্প্রদায়ের প্রতিক্রিয়ার স্বেচ্ছায় ফাইল মুছে ফেলার ক্ষমতা সহ সাইটের কিছু সুবিধা ত্যাগ করেন।
উপযোগিতা
সময়ের সাথে সাথে, উইকিমিডিয়া কমন্সকে অন্যান্য উইকিমিডিয়া প্রকল্পগুলোর সাথে ইন্টারফেস করার জন্য অতিরিক্ত কার্যকারিতা তৈরি করা হয়েছে। ড্যানিয়েল কিঞ্জলার আপলোড করা ফাইলগুলোর জন্য উপযুক্ত বিভাগ ("কমনসেন্স"), উইকিমিডিয়া প্রকল্পগুলিতে ফাইলগুলোর ব্যবহার নির্ধারণ ("চেকইউসেজ"), অনুপস্থিত কপিরাইট তথ্য ("ট্যাগবিহীন চিত্র") সহ চিত্রগুলি সনাক্তকরণ এবং প্রাসঙ্গিক উইকিতে মুছে ফেলার মতো প্রশাসনিক ক্রিয়াকলাপ সম্পর্কে তথ্য রিলে করার জন্য অ্যাপ্লিকেশন লিখেছিলেন ("কমন্সটিকার")।
বিপুল সংখ্যক ফাইল আপলোড করার প্রক্রিয়াটি সহজ করার জন্য "কমনিস্ট"-এর মতো বিশেষ আপলোডিং সরঞ্জাম এবং স্ক্রিপ্ট তৈরি করা হয়েছে। এক সময়, ফ্লিকারে আপলোড করা মুক্ত ছবিগুলো পর্যালোচনা করার জন্য, ব্যবহারকারীরা অধুনালুপ্ত সহযোগী বাহ্যিক পর্যালোচনা প্রক্রিয়াতে ("ফ্লিকারলিকার") অংশ নিতে পারতেন। এর ফলে কমন্সে ১০,০০০ টিরও বেশি মিডিয়া আপলোড হয়েছিল। কমন্সের একটি মোবাইল অ্যাপ্লিকেশন রয়েছে যা উইকিমিডিয়া কমন্স সম্প্রদায় রক্ষণাবেক্ষণ করে। অ্যাপ্লিকেশনটির মাধ্যমে সারাবিশ্বের চিত্র আপলোড করা সম্ভব, বিশেষত এটি মানচিত্রের মাধ্যমে নিকটবর্তী উল্লেখযোগ্য স্থান ও স্থাপনাগুলো তালিকা আকারে স্থানাঙ্ক উইকিউপাত্ত আইটেমসহ প্রদর্শন করে। অ্যাপটি ২০১২ সালে একটি আনুষ্ঠানিক উইকিমিডিয়া অ্যাপ হিসাবে চালু হয়েছিল এবং ২০১৬ সালের মে মাস থেকে এটি উইকিমিডিয়া কমন্সের আনুষ্ঠানিক নাম ও লোগো ব্যবহার করে।
কমন্সে কাঠামোবদ্ধ উপাত্ত
থাম্ব|চিনির কিউবের ছবির জন্য স্ট্রাকচার্ড ডেটা স্টেটমেন্ট কচার্ড ডেটা অন কমন্স (এসডিসি) হলো স্লোন ফাউন্ডেশনের অর্থায়িত তিন-বছর মেয়াদী সফটওয়্যার উন্নয়ন প্রকল্প, যাতে উইকিমিডিয়া কমন্সের স্বেচ্ছাসেবকদের জন্য একটি সামঞ্জস্যপূর্ণ পদ্ধতিতে মিডিয়া ফাইলগুলোর উপাত্ত সংগঠিত করার জন্য পরিকাঠামো প্রদান করা হয়। এই উপাত্ত আরও কাঠামোগত ও মেশিন-পাঠযোগ্য করা হয়েছে। এই প্রকল্পের লক্ষ্যগুলি হলো কমন্সের জন্য সফটওয়্যার সম্পাদনা, কিউরেট ও লেখার নতুন উপায় প্রদানের মাধ্যমে কমন্সে অবদান রাখা এবং অনুসন্ধান ও পুনঃব্যবহারের ক্ষমতা প্রসারিত করে কমন্সের সাধারণ ব্যবহার সহজ করে তোলা।
গুণমান
থাম্ব| প্রতি মাসে সফল নির্বাচিত ছবির মনোনয়ন (২০০৪-২০১৯) উচ্চ-মানের কাজগুলিকে স্বীকৃতি দেওয়ার জন্য সাইটটিতে তিনটি প্রক্রিয়া রয়েছে। একটি "নির্বাচিত ছবি" নামে পরিচিত, যেখানে কাজগুলি মনোনীত হয় এবং অন্যান্য সম্প্রদায়ের সদস্যরা মনোনয়ন গ্রহণ বা প্রত্যাখ্যান করার পক্ষে ভোট দেয়। এই প্রক্রিয়াটি ২০০৪ সালের নভেম্বরে শুরু হয়েছিল। দ্বিতীয়টি মানসম্মত চিত্র" নামে পরিচিত আরেকটি প্রক্রিয়া, ২০০৬ সালের জুন মাসে শুরু হয়েছিল। "মানসম্মত ছবি" শুধুমাত্র উইকিমিডিয়া ব্যবহারকারীদের দ্বারা তৈরি করা কাজগুলিকে গ্রহণ করে, যেখানে "নির্বাচিত ছবি" অতিরিক্তভাবে নাসার মতো তৃতীয় পক্ষের কাজেরও মনোনয়ন গ্রহণ করে। তৃতীয় চিত্র মূল্যায়ন প্রক্রিয়াটি "মূল্যবান চিত্র" নামে পরিচিত, ২০০৮ সালের ১ জুন এটি শুরু হয়েছিল। অন্য দুটি প্রক্রিয়ার বিপরীতে এটি মূলত প্রযুক্তিগত মানের উপর চিত্রগুলিকে মূল্যায়ন করে।
উল্লেখিত তিনটি প্রক্রিয়ায় মোট ফাইলের সংখ্যার সামান্য অংশই (০.১% এর কম) নির্বাচিত করা হয়। যাইহোক, কমন্স সাধারণ তথ্যমূলক এবং অপেশাদার ফাইল থেকে শুরু করে সর্বাধিক পেশাদার স্তর পর্যন্ত সমস্ত মানের ফাইল সংগ্রহ করে। সাধারণত, কমন্স একটি প্রতিযোগিতায় জায়গা নয় বরং একটি সংগ্রহশালা। ফাইলগুলোর বর্ণনা, সংগঠনের গুণমান তাদের বর্ণনামূলক এবং তথ্যগত সুবিধাগুলি প্রায়ই ফাইলগুলোর প্রযুক্তিগত বা শৈল্পিক নিখুঁততার চেয়ে বেশি প্রাসঙ্গিক। নির্দিষ্ট ত্রুটিযুক্ত ফাইলগুলি উন্নতি এবং সতর্কতার জন্য ট্যাগ করা যেতে পারে বা এমনকি মুছে ফেলার জন্য প্রস্তাব করা যেতে পারে তবে সমস্ত ফাইলের পদ্ধতিগত রেটিং করার কোনও প্রক্রিয়া কমন্সে বিদ্যমান নেই।
উইকিমিডিয়া কমন্স বছরের নির্বাচিত ছবি
বছরের নির্বাচিত ছবি হলো একটি প্রতিযোগিতা যা প্রথম ২০০৬ সালে আয়োজিত হয়েছিল। এর লক্ষ্য বছরের নির্বাচিত ছবির মর্যাদা প্রাপ্ত ছবির মধ্য থেকে প্রাপ্ত সেরা মুক্ত লাইসেন্সাধীন ছবিগুলি সনাক্ত করা।
এই ছবিগুলি যা বছরের নির্বাচিত ছবি প্রতিযোগিতায় বিজয়ী হয়েছে:
বিষয়বস্তুর পরিসংখ্যান
থাম্ব|২০১৫ সালের জানুয়ারি মাসের তথ্য অনুযায়ী, উইকিমিডিয়া কমন্সে ৫.২ মিলিয়নেরও বেশি ভূ-অবস্থানের চিত্র রয়েছে। এই ম্যাপিং বিশ্বজুড়ে চিত্র সংখ্যার উল্লেখযোগ্য পার্থক্য দেখায়। থাম্ব|উইকিমিডিয়া কমন্সের বৃদ্ধি উৎস: কমন্স:মাইলস্টোনস
আলভারো কুনহাল
আলভারো বারিরিহাঁস কুনহাল (১০ নভেম্বর ১৯১৩ - ১৩ জুন ২০০৫) একজন কমিউনিস্ট বিপ্লবী এবং রাজনীতিবিদ ছিলেন। তিনি নিউ স্টেট এর স্বৈরাচারী শাসনের প্রধান বিরোধীদের মধ্যে একজন ছিলেন। তিনি ১৯৬১ থেকে ১৯৯২ সাল পর্যন্ত কমিউনিস্ট পার্টির সেক্রেটারি জেনারেল (পিএসসি) হিসেবে দায়িত্ব পালন করেন। তিনি সব পশ্চিম কমিউনিস্টের সোভিয়েত কমিউনিস্টদের একজন ছিলেন, প্রায়ই ১৯৬৮ সালে চেকোস্লোভাকিয়া এর হস্তক্ষেপ সহ সোভিয়েত ইউনিয়নের বিদেশী নীতিমালা সমর্থন করে।
জীবন
কুনহালের জন্ম হয় এভেলিনো হেনরিকস কোস্টা তৃতীয় সন্তান (সেইয়া সেইয়া, অক্টোবর ২৮, ১৮৮৭, কোয়ম্বরা - সে নিউ, আগস্ট ১৯, ১৯৬৬) এবং স্ত্রী (ড কোয়ম্বরা, সে নিউ, আগস্ট ২২, ১৯০৮) মার্সিডিজ সিমএস ফেরেইরা মধ্যে বারিরিহাঁস  (লিসবন, সেপ্টেম্বর ১২, ১৯৭১ কোয়ম্বরা, দেখুন নতুন, ৫ মে, ১৮৮৮ করুন)। তার পিতা একটি আইনজীবী এ কোয়ম্বরা, ছিলেন এবং সেইয়া, এবং পরে সালে লিসবন, এবং গ্রামে বুর্জোয়া পরিবার থেকে মাংস, সমৃদ্ধ এবং আরও সম্ভ্রান্ত পরিবার এর সাথে সম্পর্কিত, কুনল প্যাট্রিসিও তার মা ছিলেন একজন ধার্মিক ক্যাথলিক যিনি তার ছেলেকেও এক হয়েছিলেন। এছাড়াও তিনি গবেষণা আইন এ, যেখানে তিনি তখন একটি অবৈধ সংগঠন সিএফপি যোগ দেন ১৯৩১ সালে লিসবন] বিশ্ববিদ্যালয়ের তার ছোট বোন মেরি মান্যুটা বাররেরইনহাস কুনহাল (কোয়ম্বরা, মৃত্যুর - সেইয়া, জানুয়ারী ১৩, ১৯২১) এবং তার বড় ভাই অ্যান্থনি জোসেফ মধ্যে বারিরিহাঁস কুনহাল (এর কোয়ম্বরা, ১৯১০, - লিসবন, ১৯৩২) উভয় তার বাবা-মা এবং ভাইদের বিষাদ তাড়িত, কিন্তু বিশেষভাবে তার মা এবং আলভারো, যাদের তারা সবসময় বন্ধ ছিল। তিনি মস্কো কমিন্টার্ন সপ্তম ওয়ার্ল্ড কংগ্রেস পরিচর্যা করা ১৯৩৫ সালে প্রথমবারের মত সোভিয়েত ইউনিয়ন পরিদর্শন করেন। তিনি ২১ বছর বয়সে ১৯৩৬ সালে পিসিপি'র কেন্দ্রীয় কমিটিতে যোগ দেন। তার প্রথম গ্রেপ্তার ১৯৩৭ সালে ঘটে।